《八月十四日夜虎丘步行》
明代·李寄

良辰美景真难事，何幸今宵得遇哉。俗客山宜三舍避，好歌月肯一年来。

遏云幽响声如发，积水空明色似堆。清赏嫦娥应颔我，抛他象管与螺杯。

作者简介：李寄（1628-1700），江阴人，字介立，号因庵，萍客，又号昆仑山樵，白眼狂生，三因居士。母周氏原为徐霞客妾，方孕而被正妻逐出，嫁江阴周庄定山李氏，生一子名李寄，因介于徐李两姓，又历明清两朝，故字介立。博学能文，著有《天香阁文集》七卷，《天香阁外集》一卷，《搔首一笑》等诗集二十四卷。